Einar Strøm

For turneren med samme navn, se Einar Strøm (turner).

Einar Strøm (født 2. mars 1945 i Flatanger i Nord-Trøndelag) er en norsk politiker (Sp).

Han er sønn av gårdbruker Rolf Strøm og hustru Tora Helgesen på Utvorda i Flatanger. Han er bror av Trond Strøm, tidligere ordfører i Flatanger. Han har gått Levanger lærerskole og tatt grunnfag i pedagogikk og sosialpedagogikk. I 1972 ble han lærer ved Vanvikan skole i Leksvik kommune, hvor han var rektor fra 1989 til han ble ordfører.

Strøm var Leksviks ordfører 1999–2003 og 2007–2015. Han har også vært medlem av Nord-Trøndelag fylkesting 1995–2007 og varamedlem 2007–2011, leder i Nord-Trøndelag Senterparti 2000–2004 samt Nord-Trøndelags fylkesråd for økonomi, regional planlegging og regional utvikling 2003–2007.

Referanser

Eksterne lenker 
 

Ordførere i Leksvik
Sp-ordførere i Nord-Trøndelag
Fylkesråder i Nord-Trøndelag
Norske skoleledere
Personer fra Flatanger kommune